आईटीबीपी में पहली बार महिला अफ़सर

इमेज स्रोत, AFP

सरकार ने महिला सशक्तीकरण की ओर एक और क़दम उठाते हुए भारत तिब्बत सीमा पुलिस (आईटीबीपी) में महिला अफ़सरों की भर्ती का फ़ैसला किया है.

इन महिला अधिकारियों को भारत-चीन सीमा पर नाथुला पास जैसी चुनिंदा जगहों पर तैनात किया जाएगा.

इमेज स्रोत,

आईटीबीपी पर चीन के साथ वास्तविक नियंत्रण रेखा के 3,488 किलोमीटर लंबे इलाक़े की सुरक्षा की ज़िम्मेदारी है.

पहली बार महिला अधिकारी

1962 में स्थापना के बाद से अब तक आईटीबीपी ने महिला अफ़सरों की नियुक्ति नहीं की गई है.

इमेज स्रोत, AFP

सरकार ने दो अलग सुरक्षा बेड़ों, सीमा सुरक्षा बल में साल 2013 और सशस्त्र सीमा बल में साल 2014 में महिलाओं की नियुक्ति शुरू की थी.

संघ लोक सेवा आयोग अगले साल की शुरुआत में महिला अफ़सरों की भर्ती का काम पूरा कर लेगा. इस भर्ती में लिखित परीक्षा होगी और इंटरव्यू भी लिया जाएगा.